Document ID: 32003R1252

Uredba Komisije (ES) št. 1252/2003
z dne 14. julija 2003
o odstopanjih od Uredbe (ES) št. 800/1999 za proizvode v obliki blaga, ki ni zajeto v Prilogi I Pogodbe in se izvaža v tretje države, razen v Češko republiko, Estonijo, Latvijo, Litvo, Madžarsko, Slovaško in Slovenijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o ureditvi trgovine z nekaterim blagom, pridobljenim s predelavo kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2] in zlasti člena 8(3) Uredbe,
ob upoštevanju naslednjega:
(1) Člen 16(1) Uredbe Komisije (ES) št. 1520/2000 z dne 13. julija 2000 o določitvi skupnih podrobnih pravil za uporabo sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in o merilih za določanje višine takšnih nadomestil [3], kakor je bila nazadnje spremenjena z Uredbo (ES) št. 740/2003 [4], določa, da se Uredba Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode [5], kakor je bila nazadnje spremenjena z Uredbo (ES) št. 444/2003 [6], uporablja za izvoze proizvodov v obliki blaga, ki ni zajeto v Prilogi I Pogodbe.
(2) Člen 3 Uredbe (ES) št. 800/1999 določa, da se upravičenost do izvoznih nadomestil pridobi z izvozom v določeno tretjo državo, kadar se za to tretjo državo uporabljajo diferencirana nadomestila. Členi 14, 15 in 16 navedene uredbe določajo pogoje za plačilo diferenciranega nadomestila, zlasti dokumentov, ki jih je treba predložiti kot dokazilo o prispetju blaga v namembni kraj.
(3) Člen 18(1) in (2) Uredbe (ES) št. 800/1999 določa, da se v primeru diferenciranega nadomestila del nadomestila, izračunan po najnižji vrednosti nadomestila, izplača na podlagi zahtevka izvoznika, ko je predloženo dokazilo, da je proizvod zapustil carinsko ozemlje Skupnosti.
(4) Uredba Sveta (ES) št. 1039/2003 z dne 2. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklomiz Estonije ter izvoza nekaterih kmetijskih proizvodov v Estonijo [7], Uredba Sveta (ES) št. 1086/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Slovenije ter izvoza nekaterih predelanih kmetijskih proizvodov v Slovenijo [8], Uredba Sveta (ES) št. 1087/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Latvije in izvoza nekaterih predelanih kmetijskih proizvodov v Latvijo [9], Uredba Sveta (ES) št. 1088/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Litve in izvoza nekaterih predelanih kmetijskih proizvodov v Litvo [10], Uredba Sveta (ES) št. 1089/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Slovaške republike in izvoza nekaterih predelanih kmetijskih proizvodov v Slovaško republiko [11] ter Uredba Sveta (ES) št. 1090/2003 z dne 18. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Češke republike ter izvoza nekaterih predelanih kmetijskih proizvodov v Češko republiko [12], določajo od 1. julija 2003 avtonomno podlago za ukinitev nadomestil za predelane kmetijske proizvode, ki niso navedeni v Prilogi I k Pogodbi, kadar so ti izvoženi v Estonijo, Slovenijo, Latvijo, Litvo in Češko republiko.
(5) Uredba Sveta (ES) št. 999/2003 z dne 2. junija 2003 o sprejemu avtonomnih in prehodnih ukrepov glede uvoza nekaterih predelanih kmetijskih proizvodov s poreklom iz Madžarske ter izvoza nekaterih predelanih kmetijskih proizvodov v Madžarsko [13], od 1. julija 2003 na avtonomni podlagi določa ukinitev nadomestil za blago iz člena 1, kadar je to izvoženo v Madžarsko.
(6) Češka republika, Estonija, Madžarska, Latvija, Litva, Slovaška in Slovenija so se zavezale dodeliti nekateremu blagu, uvoženemu na njihovo ozemlje, status preferencialnega uvoza le, če to blago spremljajo dokumenti, v katerih je navedeno, da to blago ni upravičeno do izplačila izvoznih nadomestil.
(7) Glede na to ureditev je primerno, da se kot prehodni ukrep do vstopa Češke republike, Madžarske, Estonije, Latvije, Litve, Slovaške in Slovenije v Evropsko unijo ter da bi se izognili nepotrebnim stroškom za izvajalce pri trgovanju s tretjimi državami, določi odstopanja od Uredbe (ES) št. 800/1999, v kolikor ta v primeru diferenciranih nadomestil zahteva dokazilo o uvozu. Kadar za določene namembne države ni bila določena višina izvoznih nadomestil, je prav tako primerno, da se tega, ob določeni najnižji stopnji tega nadomestila, ne upošteva.
(8) Ukrepi, določeni v tej uredbi, so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I k Pogodbi -
SPREJELA NASLEDNJO UREDBO:
Člen 1
Z odstopanjem od člena 16 Uredbe (ES) št. 800/1999, skupaj s členom 16(1) Uredbe (ES) št. 1520/2000, kjer je diferenciacija nadomestila izključno rezultat tega, da nadomestilo za izvoze v tretje države za Češko republiko, Estonijo, Madžarsko. Latvijo, Litvo, Slovaško ali Slovenijo ni bilo določeno, dokazilo o zaključku carinskih uvoznih formalnosti ne predstavlja pogoja za plačilo nadomestila za blago iz Priloge k tej uredbi.
Člen 2
Pri določanju najnižje stopnje nadomestila v smislu člena 18(2) Uredbe (ES) št. 800/1999 se glede izvozov v druge tretje države dejstvo, da ni bilo določeno nobeno nadomestilo glede izvoza v Češko republiko, Madžarsko, Estonijo, Latvijo, Litvo, Slovaško ali Slovenijo za blago iz Priloge k tej uredbi, ne upošteva.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. julija 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. julija 2003

Labels: 3
17
5
6